Salmer og sanger vi gjerne hiver

Salmer og sanger vi gjerne hiver er det tredje musikkalbumet fra Prima Vera. Plata ble innspilt 27.-30. august 1979 og utgitt 3. desember samme år. Albumtittelen henspiller på navnet til NRK Radios religiøse musikkprogram «Salmer og sanger vi gjerne hører» (kun to bokstaver i siste ord som skiller) som var en populær programpost i tiden rundt albumets utgivelse. Mange eldre personer som lyttet til nevnte program, kjøpte platen (eller fikk den til jul) uten at tittelen ble tatt i nærmere øyesyn. Da de satte på platen og hørte første låt, ble de straks oppmerksom på at de hadde kjøpt feil plate og returnerte til butikken for å bytte den. På tross av alle disse returneringene, solgte albumet svært godt og fikk en andreplass på VG-lista, kun forbigått av Pink Floyds "The Wall".

På omslagsbildet ser vi Joku Fahr (kunstnernavnet til Toms far John Henry Mathisen) som dørvakt ved en nattklubb som Tom Mathisen og Herodes Falsk i prestedrakter, skal inn i. De ser forskrekket på at de blir fotografert. Jahn Teigen er forkledd som en hyrde med stokk, og han prater med en lettkledd dame.

Albumet ble tilgjengelig på CD for første gang i desember 2021 som en del av samleboksen De gærne har det godt... i boks!.

Sporliste 
 «Det er makt i de fjollete hender» («He's Got the Whole World in His Hands») 2:07
 «Den sinte Festus» («Theme from Bonanza») 1:38
 «Å fjerne brukne ribben» («Tie a Yellow Ribbon Round the Ole Oak Tree») 2:11
 «Når Jompa spiller tuba med rompa ne' på Cuba» («When Yuba Plays The Rhumba On His Tuba») 2:09
 «Trur'u je er deilig» («Do Ya Think I'm Sexy?») 2:46
 «Det er en fin dag» («It's a Good Day») 1:56
 «Å nei, slanke meg» («Honky Cat») 2:50
 «De platt-fote menn» 1:59
 «To slapphe mennesker» («Two Sleepy People») 1:49
 «Tra la la» («Barbara Ann») 2:06
 «Den gamle grønne prammen» («I vårt lilla rum med kokvrå») 2:23
 «Hun vil aldri forstå meg» («She Wouldn't Understand») 5:14
 «De gamle guttene fra Brazil» («The Coffee Song») 2:28
 «Jeg tar liv» («I Got Life») 2:18
 «Har du sans for nisser» («Do You Believe in Magic») 2:26
 «En smule rotete» 2:30
 «Konkurranse-låt» 1:12

Medvirkende

Prima Vera  
Tom Mathisen
Jahn Teigen
Herodes Falsk

Musikere 
Tom Knutsen - trommer 
Bent Bredesen – gitar
Igor Kill – bass
Arild Stav – saksofon
Erling Bonde - kor
Petter Kateraas – trompet
Nissa Nyberget - keyboard
Jens Wendelbro - trombone
Tom Berg - saksofon
Geir Løvold - tuba
Egil Eide - kor 
Turid Backer – Vokal på To slapphe mennesker
Joku Fahr – Trekkspill og Vokal på Den gamle grønne prammen
 Alf Christian Hvidsteen - tekniker
 Ragnar Nybro - tekniker
 Alan Graves - mastering 
 Per Løning - sleeve 
 Olav Egil Aune - fotograf
 P.A. Color - fotograf
 Hans-Olav Forsang - fotograf 
 Trond Bredesen - tegninger

Referanser

Eksterne lenker 
 

Prima Vera-album
Musikkalbum fra 1979